|  |
| --- |
|  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  **ΓΕΝΙΚΟ ΠΡΟΞΕΝΕΙΟ ΝΤΥΣΣΕΛΝΤΟΡΦ**  **ΓΡΑΦΕΙΟ ΣΥΝΤΟΝΙΣΤΗ ΕΚΠΑΙΔΕΥΣΗΣ ΒΕΡΟΛΙΝΟΥ**  **ΕΛΛΗΝΙΚΟ ΓΥΜΝΑΣΙΟ-ΛΥΚΕΙΟ ΝΤΟΡΤΜΟΥΝΤ**  **Ντόρτμουντ: 20.04.2021**  **ΑΠ: Φ.6/80** |

**ΑΝΑΚΟΙΝΩΣΗ**

**Πρόσληψη μίας (01) καθαρίστριας με σύμβαση μίσθωσης έργου ορισμένου χρόνου από 01/05/2021 έως 30/06/2021**

**Ο Πρόεδρος Σχολικής Επιτροπής του Γυμνασίου-Λυκείου Ντόρτμουντ έχοντας υπόψη:**

1. Τις διατάξεις του Ν.4186 (ΦΕΚ Α’ 193/17-09-2013) «Καθαρισμός σχολικών μονάδων».
2. Τις διατάξεις του Ν.4076 /10-8-2012 (ΦΕΚ 159) άρθρο 6 «Καθαρισμός σχολικών μονάδων», όπως είχε αντικατασταθεί.
3. Τις διατάξεις του Ν.4002 – ΦΕΚ 180/22.08.2011 άρθρο 69 «περί του τρόπου διαδικασίας πρόσληψης των συμβασιούχων καθαριστριών για το σχολικό έτος 2012-2013»
4. Τις διατάξεις του Ν.1892/1990 παράγραφος 5 του άρθρου 113 όπως ισχύει ύστερα από την αντικατάστασή του με το άρθρο 36 του Ν. 3699/08 (ΦΕΚ 199/Α’)

**ΑΝΑΚΟΙΝΩΝΟΥΜΕ**

Ότι η Σχολική Επιτροπή του Γυμνασίου-Λυκείου Ντόρτμουντ θα προβεί σε πρόσληψη προσωπικού μιας θέσης (1) με σύμβαση μίσθωσης έργου για το χρονικό διάστημα από 01/05/2021 έως 30/06/2021 και αντικείμενο τον καθαρισμό των χώρων του παρακάτω σχολείου από 01/05/2021 έως 30/06/2021.

Η καθαρίστρια αναλαμβάνει τον καθαρισμό των αιθουσών διδασκαλίας, των εργαστηρίων, των γραφείων, του προαυλίου καθώς και όλων των κοινόχρηστων χώρων του σχολείου σε καθημερινή βάση.

 Όσον αφορά την διαδικασία νέων προσλήψεων:

- Η ανακοίνωση θα αναρτηθεί στην εξωτερική πόρτα του σχολείου.

- Η προθεσμία για την υποβολή αιτήσεων θα είναι μέχρι και την Πέμπτη 29/04/2021, και ώρα 11:00 π.μ..

Οι υποψήφιοι / υποψήφιες, θα πρέπει να πληρούν κατ΄ ελάχιστο τις εξής προϋποθέσεις:

1. Να έχουν ηλικία από 18 έως 60 ετών.
2. Να έχουν τη φυσική καταλληλότητα για την άσκηση των καθηκόντων.
3. Να είναι άνεργοι.
4. Να είναι γονείς μαθητών που φοιτούν στο Γυμνάσιο-Λύκειο Ντόρτμουντ.

Κατόπιν θα συνεδριάσει η Σχολική Επιτροπή του Γυμνασίου-Λυκείου Ντόρτμουντ και αφού αξιολογήσει τις αιτήσεις, οι υποψήφιοι /ες θα κατατάσσονται με σειρά προτεραιότητας ως εξής:

**ΠΙΝΑΚΑΣ ΒΑΘΜΟΛΟΓΗΣΗΣ ΚΡΙΤΗΡΙΩΝ**

**1. ΧΡΟΝΟΣ ΑΝΕΡΓΙΑΣ (200 μονάδες για 4 μήνες ανεργίας και 75 μονάδες ανά μήνα ανεργίας άνω των 4 μηνών, με ανώτατο όριο τους 12 μήνες)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Μήνες | 1 | 2 | 3 | 4 | 5 | 6 | 7 | 8 | 9 | 10 | 11 | 12 και άνω |
| Μονάδες | 0 | 50 | 125 | 200 | 275 | 350 | 425 | 500 | 575 | 650 | 725 | 800 |

**2. ΓΟΝΕΑΣ ΜΟΝΟΓΟΝΕΪΚΗΣ ΟΙΚΟΓΕΝΕΙΑΣ (50 μονάδες για κάθε τέκνο)**

|  |  |  |  |  |  |  |
| --- | --- | --- | --- | --- | --- | --- |
| Αριθμός Τέκνων | 1 | 2 | 3 | 4 | 5 | …. |
| Μονάδες | 50 | 100 | 150 | 200 | 250 | …. |

1. **ΓΟΝΕΑΣ ΜΕ ΤΕΚΝΑ ΜΕ ΑΝΑΠΗΡΙΑ ΑΝΩ ΤΟΥ 67%**

|  |  |  |  |  |  |  |
| --- | --- | --- | --- | --- | --- | --- |
| Αριθμός Τέκνων | 1 | 2 | 3 | 4 | 5 | …. |
| Μονάδες | 100 | 200 | 300 | 400 | 500 | …. |

1. **ΣΥΖΥΓΟ ΜΕ ΑΝΑΠΗΡΙΑ ΑΝΩ ΤΟΥ 67% Μονάδες 200**

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

1. Αίτηση
2. Φωτοαντίγραφο της Αστυνομικής Ταυτότητας
3. Βεβαίωση Μονίμου Κατοικίας.
4. Πιστοποιητικό Οικογενειακής Κατάστασης από όπου να προκύπτει με σαφήνεια ο αριθμός των τέκνων που είναι εν ζωή.
5. Για τους γονείς με τέκνα με αναπηρία 67% και άνω, Πιστοποιητικό της Υγειονομικής Επιτροπής του Ασφαλιστικού Φορέα τους που να είναι σε ισχύ.
6. Για τους συζύγους με αναπηρία 67% και άνω, Πιστοποιητικό της Υγειονομικής Επιτροπής του Ασφαλιστικού Φορέα τους που να είναι σε ισχύ.
7. Υπεύθυνη Δήλωση με την οποία να δηλώνεται η φυσική καταλληλότητα για την άσκηση των καθηκόντων.
8. Απολυτήριο δημοτικού σχολείου.
9. Βεβαίωση ανεργίας (Bescheinigung jobcenter).

**Σημείωση**: Η παράλειψη κατάθεσης έστω κι ενός δικαιολογητικού καθιστά την αίτηση μη αξιολογήσιμη.

**ΠΡΟΣΘΕΣΜΙΑ ΥΠΟΒΟΛΗΣ ΑΙΤΗΣΕΩΝ – ΠΛΗΡΟΦΟΡΙΕΣ**

Οι αιτήσεις θα υποβληθούν αυτοπροσώπως ή από νόμιμα εξουσιοδοτημένο άτομο, στην σχολική μονάδα που αφορούν, έως την Πέμπτη 29/04/2021 και κατά τις ώρες 9.00 έως 11.00 π.μ. Ειδικότερα στο:

**- Γυμνάσιο-Λύκειο Ντόρτμουντ Rüschebrinkstr. 73, 44143 Dortmund, τηλ.0231 857512**

Η ανακοίνωση, η αίτηση και τυχόν διευκρινήσεις και πληροφορίες σχετικά με αυτές θα παρέχονται καθημερινά από Τρίτη 20/04/2021 κατά τις ώρες 9.00-11.00 π. μ. από τη σχολική μονάδα (Γυμνάσιο-Λύκειο Ντόρτμουντ).

Ο/Η υποψήφιος/α που θα επιλεγεί θα υπογράψει σύμβαση έργου για το χρονικό διάστημα από 01/05/2021 έως 30/06/2021 και η αμοιβή του/της (συμπεριλαμβανομένων και των εργοδοτικών εισφορών) θα καταβάλλεται από την Σχολική Επιτροπή σύμφωνα με τις διατάξεις της υπ΄ αριθμ. 2/18254/0022/3-4-2008 (ΦΕΚ 672/Β17-4-2008) Κοινής Απόφασης Υπουργών Οικονομίας Οικονομικών και Εθνικής Παιδείας και Θρησκευμάτων.

Η πληρωμή θα γίνεται όταν κατατίθενται τα χρήματα από τον αρμόδιο φορέα.

**Ο ΠΡΟΕΔΡΟΣ ΤΟΥ Δ.Σ. ΤΗΣ ΣΧΟΛΙΚΗΣ ΕΠΙΤΡΟΠΗΣ ΓΥΜΝΑΣΙΟΥ-ΛΥΚΕΙΟΥ ΝΤΟΡΤΜΟΥΝΤ**